Апхуэдэ цIэрыIуагъэ дыхуейкъым
Дэ дрогушхуэ дунейм и нэхъ лъэпкъыжь дыдэхэм хабжэ адыгэхэм дазэрыщыщым. Сыт щыгъуи ди гум йохуэбылIэ ди щIалэхэмрэ хъыджэбзхэмрэ гъащIэм и лъагапIэ зэмылIэужьыгъуэ хэм зэрынэсыфым теухуа хъыбархэр. АрщхьэкIэ зы тхьэмахуэ хъуауэ хъыбарегъащIэ IэнатIэхэм къатхэр хуабжьу ди жагъуэ хъуащ. Къэрэшей-Шэрджэсым и цIэкIэ ФедерацэмкIэ и Советым хэт Арэшыкъуэ Рауф зэщIэгъэуIуа щIэпхъаджагъэхэм хэтауэ ягъэ къуаншэ. Мы зэманым абы къэрал псом щытопсэлъыхь. Ауэ апхуэдэ цIэрыIуагъэр ди дежкIэ удынышхуэщ.
Арэшыкъуэр яубыдащ ищхьэ палатэм и зи чэзу зэIущIэм щIэсу. Ар ягъэкъуаншэ цIыхухэр иригъэукIауэ, сом мелардхэр зрилъэфэ лIауэ, нэгъуэщI хьэдэгъуэдахэхэри зэхищIыхьауэ. ЗэкIэ къызэрахутамкIэ, Арэшыкъуэхэ унэхэр е фэтэр зэпэщхэр Урысейм и къалэ 11-м щаIэт. Езыхэм ахъшэр зэрабжыр… килограммхэмкIэт. Дыщэ гъэжахэр я куэдт. Рауф школри Ставрополь и университетым и юрфакри «хъарзынэу» къиухащ, ауэ и курсэгъухэм ящIэжыркъым ар зы лекци щIэ сауэ. Къалэ Советым и депутатуи щытащ, ауэ абыи зэи щалъэ гъуакъым. Министр къулыкъури, КъШР-м и Iэтащхьэм и чэнджэщэгъу IэнатIэри ирихьэкIащ. Апхуэдэурэ Къэзанокъуэхэрэ Дерхэрэ яужькIэ Арэшыкъуэм сенатор къулыкъур Iэрыхьащ.
Рауф хуэдэу ягъэтIысащ абы и адэ Раули. Абы Ставрополь крайм газ щызэхидыгъуауэ ягъэкъуаншэ. ГъэщIэгъуэнщ, ауэ Рауф следо вателым жриIащ урысыбзэр фIыуэ имыщIэу, абы гугъу дехьу. Иджы куэд щIоупщIэ: урысыбзэр гъэхуауэ ищIамэ, зэрыщыту Урысейр имышхыну пIэрэт? Ауанщ, дауи. АрщхьэкIэ абыи уемыгупсысу къа нэркъым.
АтIэ, апхуэдиз мылъку Арэшыкъуэхэ яшхыхукIэ, апхуэдиз щIапхъаджагъэ зэхащIыхьыхукIэ дэнэ здэщыIар хабзэхъумэхэр, кIэлъыплъа кIуэ-къэпщытакIуэ бжыгъэншэхэр. Иджы зыкъащIэжащ. Москва и Басман судым зэкIэ мазитIкIэ игъэтIысащ «ЕсэнтIыгу — къалэ газ» АО-м и унафэщI КIатэ Алан. Хабзэхъумэхэм зэрыжаIэмкIэ, ар щIэп хъаджагъэхэм зэрыхэпщIам щыхьэт тохъуэ куэд.
Фигу къэдгъэкIыжынщи, Арэшыкъуэхэ я Iуэхум егъэщIылIауэ ап хуэдэу ягъэтIысащ «Газпром газ зыгуэш-Ставрополь» АО-м и унафэщIым и къуэдзэ Романов Николай, «Газпром Межрегионгаз-Ставрополь» ООО-м и къудамэм и Iэтащхьэ Хьэщыкъуей Гъузер, «Газпром газ зыгуэш-Астрахань» АО-мрэ «Газпром Межрегионгаз-Астрахань» ООО-мрэ я унафэщI Арэшыкъуэ Руслан (сенаторым и адэ къуэшым и къуэ), «Газпром Межрегионгаз-Ставрополь» ОО-м и Iэтащхьэ Тра винов Игорь сымэ.
Газетхэм зэратхымкIэ, къэхъуа къаугъэм лъэпкъ Iуэху гуэри хэткъым. Мыбы нэхъ къулыкъушхуэхэр сыт щыгъуи щызэпэгуэшащ. Республикэм и Iэтащхьэр къэрэшейщ. А лъэпкъым щыщхэр КъШР-м щыпсэухэм я процент 41-рэ мэхъу, Премьер-министрыр шэрджэсщ (процент 12), щIыпIэ парламентым и спикерыр урысщ (процент 31-рэ). Шэрджэсхэмрэ къэрэшейхэмрэ сенатор къулыкъуитI къалъос. Аращи, зым и къулыкъуи адрейм иубыдыркъым.
Арэшыкъуэр ягъэтIыса иужь, Урысейм щрахьэжьащ къулыкъухэм пэрагъэхьэхэр сыт и лъэныкъуэкIи къэпщытэным теухуа псалъэмакъыр. Ауэ иджыри къэс абы щхьэ емыгупсысарэ?
Махъшокъуэ Мухьэмэд.
